title: 2015 m. sausio 13 d. Komisijos įgyvendinimo reglamentas (ES) 2015/38 dėl leidimo naudoti Lactobacillus acidophilus CECT 4529 preparatą kaip vištoms dedeklėms skirtą pašarų priedą, kuriuo iš dalies keičiamas Reglamentas (EB) Nr. 1520/2007 (leidimo turėtojas – Centro Sperimentale del Latte )  Tekstas svarbus EEE

text:
14.1.2015

               LT

               Europos Sąjungos oficialusis leidinys

               L 8/4

         KOMISIJOS ĮGYVENDINIMO REGLAMENTAS (ES) 2015/38
   2015 m. sausio 13 d.
   dėl leidimo naudoti Lactobacillus acidophilus CECT 4529 preparatą kaip vištoms dedeklėms skirtą pašarų priedą, kuriuo iš dalies keičiamas Reglamentas (EB) Nr. 1520/2007 (leidimo turėtojas – Centro Sperimentale del Latte)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje numatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2);

               (2)

               pagal Direktyvą 70/524/EEB neterminuotas leidimas naudoti Lactobacillus acidophilus CECT 4529 preparatą kaip vištoms dedeklėms skirtą pašarų priedą išduotas Komisijos reglamentu (EB) Nr. 1520/2007 (3). Vėliau, vadovaujantis Reglamento (EB) Nr. 1831/2003 10 straipsnio 1 dalies b punktu, šis preparatas įtrauktas į pašarų priedų registrą kaip esamas produktas;

               (3)

               vadovaujantis Reglamento (EB) Nr. 1831/2003 10 straipsnio 2 dalimi kartu su minėto reglamento 7 straipsniu, buvo pateiktas prašymas iš naujo įvertinti Lactobacillus acidophilus CECT 4529 preparatą kaip vištoms dedeklėms skirtą pašarų priedą ir suteikti leidimą pagal to reglamento 7 straipsnį jį naudoti pagal naują paskirtį geriamajame vandenyje ir priskirti jį priedų kategorijai „zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (4)

               Europos maisto saugos tarnyba (toliau – Tarnyba) 2014 m. liepos 1 d. nuomonėje (4) padarė išvadą, kad siūlomomis naudojimo sąlygomis Lactobacillus acidophilus CECT 4529 preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad preparato naudojimas gali padidinti kiaušinių dėjimo intensyvumą ir pagerinti pašarų ir kiaušinių masės santykį. Jos manymu, rezultatai nepriklauso nuo naudojimo būdo, su sąlyga, kad poveikis geriamajame vandenyje yra toks pat kaip lygiavertės dozės pašaruose. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

               (5)

               atlikus Lactobacillus acidophilus CECT 4529 preparato vertinimą, nustatyta, kad Reglamento (EB) Nr. 1831/2003 5 straipsnyje nustatytos leidimo išdavimo sąlygos įvykdytos. Todėl reikėtų leisti naudoti šį preparatą, kaip nurodyta šio reglamento priede;

               (6)

               Reglamentu (EB) Nr. 1831/2003 suteikiamas naujas leidimas, todėl Reglamentas (EB) Nr. 1520/2007 turėtų būti atitinkamai iš dalies pakeistas;

               (7)

               kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

               (8)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Leidimas
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip priedą gyvūnų mityboje šio reglamento priede nustatytomis sąlygomis.
   2 straipsnis
   Reglamento (EB) Nr. 1520/2007 pakeitimai
   Reglamentas (EB) Nr. 1520/2007 iš dalies keičiamas taip:

               1.

               4 straipsnis išbraukiamas.

               2.

               IV priedas išbraukiamas.

         3 straipsnis
   Pereinamojo laikotarpio priemonės
   Priede nurodytą preparatą ir pašarus, kurių sudėtyje yra šio preparato, kurie buvo pagaminti ir paženklinti iki 2015 m. rugsėjo 3 d. laikantis taisyklių, taikytų iki 2015 m. kovo 3 d., galima toliau pateikti rinkai ir naudoti, kol pasibaigs turimos atsargos.
   4 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. sausio 13 d.

            Komisijos vardu

            Pirmininkas

         Jean-Claude JUNCKER

      (1)  OL L 268, 2003 10 18, p. 29.

      (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

      (3)  2007 m. gruodžio 19 d. Komisijos reglamentas (EB) Nr. 1520/2007 dėl nuolatinio leidimo naudoti tam tikrus pašarų priedus (OL L 335, 2007 12 20, p. 17).

      (4)  EFSA Journal 2014; 12(7):3789.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  KSV kilograme visaverčio pašaro, kurio drėgnis yra 12 %

                  KSV/l geriamojo vandens

                     Zootechninių priedų kategorija. Funkcinė grupė: žarnyno floros stabilizatoriai.

                  4b1715

                  Centro Sperimentale del latte

                     Lactobacillus acidophilus CECT 4529

                     Priedo sudėtis

                     Lactobacillus acidophilus CECT 4529 preparatas, kuriame yra ne mažiau kaip: 5 × 1010 KSV/g priedo (kieto pavidalo).

                     Veikliosios medžiagos apibūdinimas

                  Gyvybingos Lactobacillus acidophilus CECT 4529 ląstelės.

                     Analizės metodas
                      (1)

                  Skaičiavimas: paskleidimo ant plokštelės metodas (EN 15787).
                  Identifikacija: impulsinė lauko gelių elektroforezė (PFGE).

                  Vištos dedeklės

                  —

                  1 × 109

                  —

                  5 × 108

                  —

                              1.

                              Priedo, premikso ir kombinuotųjų pašarų naudojimo taisyklėse nurodyti laikymo sąlygas ir stabilumą granuliuojant bei geriamajame vandenyje.

                              2.

                              Sauga: tvarkant produktą naudojama kvėpavimo apsaugos priemonė.

                              3.

                              Priedą naudojant geriamajame vandenyje turi būti užtikrinta, kad priedas visiškai vienodai išsiskaidytų.

                  2025 m. kovo 3 d.

         (1)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: 2016 m. balandžio 21 d. Komisijos įgyvendinimo reglamentas (ES) 2016/624, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
22.4.2016

               LT

               Europos Sąjungos oficialusis leidinys

               L 106/16

         KOMISIJOS ĮGYVENDINIMO REGLAMENTAS (ES) 2016/624
   2016 m. balandžio 21 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2016 m. balandžio 21 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  275,5

                  MA

                  99,0

                  SN

                  175,5

                  TR

                  108,9

                  ZZ

                  164,7

                  0707 00 05

                  MA

                  81,5

                  TR

                  112,4

                  ZZ

                  97,0

                  0709 93 10

                  MA

                  91,2

                  TR

                  127,2

                  ZZ

                  109,2

                  0805 10 20

                  CR

                  66,6

                  EG

                  50,5

                  IL

                  82,3

                  MA

                  57,0

                  TR

                  38,0

                  ZZ

                  58,9

                  0805 50 10

                  MA

                  132,7

                  ZZ

                  132,7

                  0808 10 80

                  AR

                  135,2

                  BR

                  102,5

                  CL

                  109,4

                  CN

                  131,9

                  NZ

                  168,2

                  US

                  182,2

                  ZA

                  85,4

                  ZZ

                  130,7

                  0808 30 90

                  AR

                  134,2

                  CL

                  123,6

                  CN

                  90,6

                  ZA

                  116,6

                  ZZ

                  116,3

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2014 m. rugsėjo 25 d. Komisijos įgyvendinimo reglamentas (ES) Nr. 1020/2014, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ Българско розово масло (Bulgarsko rozovo maslo) (SGN)]

text:
27.9.2014

               LT

               Europos Sąjungos oficialusis leidinys

               L 283/31

         KOMISIJOS ĮGYVENDINIMO REGLAMENTAS (ES) Nr. 1020/2014
   2014 m. rugsėjo 25 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Българско розово масло (Bulgarsko rozovo maslo) (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Bulgarijos paraiška įregistruoti pavadinimą „Българско розово масло“ („Bulgarsko rozovo maslo“) paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Българско розово масло“ („Bulgarsko rozovo maslo“) turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Pavadinimas „Българско розово масло“ („Bulgarsko rozovo maslo“) (SGN) įregistruojamas.
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 2.10 klasei „Eteriniai aliejai“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugsėjo 25 d.

            Komisijos vardu

            Pirmininko pavedimu

         Neven MIMICA

            Komisijos narys

      (1)  OL L 343, 2012 12 14, p. 1.

      (2)  OL C 122, 2014 4 25, p. 12.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2017 m. gegužės 24 d. Komisijos įgyvendinimo reglamentas (ES) 2017/896 dėl leidimo naudoti 6-fitazės, gautos iš Trichoderma reesei (ATCC SD-6528), preparatą kaip visų rūšių naminių paukščių ir visų rūšių kiaulių (išskyrus žindomus paršelius) kieto pavidalo pašarų priedą (leidimo turėtojas – „Danisco (UK) Ltd“) (Tekstas svarbus EEE. )

text:
25.5.2017

                  LT

                  Europos Sąjungos oficialusis leidinys

                  L 138/123

            KOMISIJOS ĮGYVENDINIMO REGLAMENTAS (ES) 2017/896
      2017 m. gegužės 24 d.
      dėl leidimo naudoti 6-fitazės, gautos iš Trichoderma reesei (ATCC SD-6528), preparatą kaip visų rūšių naminių paukščių ir visų rūšių kiaulių (išskyrus žindomus paršelius) kieto pavidalo pašarų priedą (leidimo turėtojas – „Danisco (UK) Ltd“)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                  (2)

                  leidimas dešimt metų naudoti 6-fitazės, gautos iš Trichoderma reesei (ATCC SD-6528), skysto pavidalo preparatą kaip visų rūšių naminių paukščių ir visų rūšių kiaulių (išskyrus žindomus paršelius) pašarų priedą buvo suteiktas Komisijos įgyvendinimo reglamentu (ES) 2016/899 (2);

                  (3)

                  pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti 6-fitazės, gautos iš Trichoderma reesei (ATCC SD-6528), kieto pavidalo preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (4)

                  prašymas pateiktas dėl leidimo naudoti 6-fitazės, gautos iš Trichoderma reesei (ATCC SD-6528), kieto pavidalo preparatą kaip naminių paukščių ir kiaulių pašarų priedą, priskirtiną prie priedų kategorijos „zootechniniai priedai“;

                  (5)

                  Europos maisto saugos tarnyba (toliau – Tarnyba) 2016 m. spalio 20 d. nuomonėje (3) padarė išvadą, kad siūlomomis naudojimo sąlygomis 6-fitazės, gautos iš Trichoderma reesei (ATCC SD-6528), kieto pavidalo preparatas nedaro nepageidaujamo poveikio gyvūnų sveikatai, žmonių sveikatai arba aplinkai ir kad naudojant šį priedą gali būti pagerintas fitato fosforo kiekis šiuose tikslinių rūšių gyvūnuose. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                  (6)

                  6-fitazės, gautos iš Trichoderma reesei (ATCC SD-6528), preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

                  (7)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
      2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. gegužės 24 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  2016 m. birželio 8 d. Komisijos įgyvendinimo reglamentas (ES) 2016/899 dėl leidimo naudoti 6-fitazę, gautą iš Trichoderma reesei (ATCC SD-6528), kaip visų rūšių naminių paukščių ir visų rūšių kiaulių (išskyrus žindomus paršelius) pašarų priedą (leidimo turėtojas – „Danisco (UK) Ltd“). OL L 152, 2016 6 9, p. 15.

         (3)  EFSA Journal 2016; 14(11):4625.

         PRIEDAS

                     Priedo identifikavimo numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     Aktyvumo vienetai kilograme visaverčio pašaro, kurio drėgnis yra 12 %

                        Zootechninių priedų kategorija. Funkcinė grupė: virškinimo stimuliatoriai

                     4a24

                     „Danisco (UK) Ltd“

                     6-fitazė EC 3.1.3.26

                        Priedo sudėtis

                     6-fitazės, gautos iš Trichoderma reesei (ATCC SD-6528), preparatas, kurio mažiausias aktyvumas: 20 000  FTU (1)/g.
                     Kieto pavidalo

                        Veikliosios medžiagos apibūdinimas

                     6-fitazė (EC 3.1.3.26), gauta iš Trichoderma reesei (ATCC SD-6528)

                        Analizės metodas
                         (2)

                     Kiekybiniam 6-fitazės aktyvumui pašarų priede ir premiksuose nustatyti:

                                 —

                                 kolometrinis metodas, pagrįstas fitazės fermentine reakcija, veikiančia fitatą.

                           Kiekybiniam 6-fitazės aktyvumui pašaruose nustatyti:

                                 —

                                 kolometrinis metodas, pagrįstas fitazės fermentine reakcija, veikiančia fitatą (EN ISO 30024).

                     Visų rūšių naminiai paukščiai
                     Visų rūšių kiaulės (išskyrus žindomus paršelius)

                     —

                     250 FTU

                     —

                                 1.

                                 Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                 2.

                                 Didžiausia rekomenduojama dozė: 2 000  FTU/kg visaverčio pašaro.

                                 3.

                                 Priedo ir premiksų naudotojams pašarų versle nustatomos veikimo procedūros ir atitinkamos organizacinės priemonės, kad būtų išvengta pavojaus, susijusio su įkvėpimu, sąlyčiu su oda ir sąlyčiu su akimis. Jei šiomis procedūromis ir priemonėmis negalima iki priimtino lygio sumažinti poveikio, susijusio su įkvėpimu ar sąlyčiu su oda ar akimis, priedas ir premiksai naudojami su tinkamomis asmens apsaugos priemonėmis.

                     2027 m. birželio 14 d.

            (1)  1 FTU – tai fermento, kuris, esant pH 5,5 ir 37 °C temperatūrai iš natrio fitato substrato atpalaiduoja 1 mikromolį neorganinio fosfato per minutę, kiekis.

            (2)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: 2011 m. spalio 28 d. Komisijos įgyvendinimo reglamentas (ES) Nr. 1108/2011, kuriuo nustatomos nuo reglamentų (EB) Nr. 2058/96, (EB) Nr. 2305/2003, (EB) Nr. 969/2006, (EB) Nr. 1918/2006, (EB) Nr. 1964/2006, (EB) Nr. 1067/2008 ir (EB) Nr. 828/2009 leidžiančios nukrypti nuostatos dėl 2012 m. grūdų, ryžių, cukraus ir alyvuogių aliejaus importo pagal tarifines kvotas licencijų paraiškų teikimo ir jų išdavimo datų ir kuriuo nustatomos nuo reglamentų (EB) Nr. 382/2008, (EB) Nr. 1518/2003, (ES) Nr. 1178/2010, (ES) Nr. 90/2011 ir (EB) Nr. 951/2006 leidžiančios nukrypti nuostatos dėl 2012 m. galvijienos, kiaulienos, kiaušinių, paukštienos ir nekvotinio cukraus bei izogliukozės eksporto licencijų išdavimo datų

text:
4.11.2011

               LT

               Europos Sąjungos oficialusis leidinys

               L 287/19

         KOMISIJOS ĮGYVENDINIMO REGLAMENTAS (ES) Nr. 1108/2011
   2011 m. spalio 28 d.
   kuriuo nustatomos nuo reglamentų (EB) Nr. 2058/96, (EB) Nr. 2305/2003, (EB) Nr. 969/2006, (EB) Nr. 1918/2006, (EB) Nr. 1964/2006, (EB) Nr. 1067/2008 ir (EB) Nr. 828/2009 leidžiančios nukrypti nuostatos dėl 2012 m. grūdų, ryžių, cukraus ir alyvuogių aliejaus importo pagal tarifines kvotas licencijų paraiškų teikimo ir jų išdavimo datų ir kuriuo nustatomos nuo reglamentų (EB) Nr. 382/2008, (EB) Nr. 1518/2003, (ES) Nr. 1178/2010, (ES) Nr. 90/2011 ir (EB) Nr. 951/2006 leidžiančios nukrypti nuostatos dėl 2012 m. galvijienos, kiaulienos, kiaušinių, paukštienos ir nekvotinio cukraus bei izogliukozės eksporto licencijų išdavimo datų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1996 m. birželio 18 d. Tarybos reglamentą (EB) Nr. 1095/96 dėl nuolaidų, pateiktų CXL sąraše, parengtame užbaigus derybas dėl GATT XXIV.6 straipsnio, įgyvendinimo (1), ypač į jo 1 straipsnį,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (2), ypač į jo 61 straipsnį, 144 straipsnio 1 dalį, 148 ir 156 straipsnius, 161 straipsnio 3 dalį ir 4 straipsnį,
   atsižvelgdama į 2007 m. gruodžio 20 d. Tarybos reglamentą (EB) Nr. 1528/2007, kuriuo taikoma tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi arba ketinama sudaryti ekonominės partnerystės susitarimus (3), ypač į jo 9 straipsnio 5 dalį,
   atsižvelgdama į 2008 m. liepos 22 d. Tarybos reglamentą (EB) Nr. 732/2008 dėl bendrųjų tarifų lengvatų sistemos taikymo nuo 2009 m. sausio 1 d. iki 2011 m. gruodžio 31 d., iš dalies keičiantį reglamentus (EB) Nr. 552/97, Nr. 1933/2006 ir Komisijos reglamentus (EB) Nr. 1100/2006 ir Nr. 964/2007 (4), ypač į jo 11 straipsnio 7 dalį,
   kadangi:

               (1)

               2008 m. spalio 30 d. Komisijos reglamente (EB) Nr. 1067/2008, atidarančiame trečiųjų šalių kilmės paprastųjų kviečių, išskyrus aukštos kokybės paprastuosius kviečius, Bendrijos tarifines kvotas ir numatančiame jų administravimą, bei nukrypstančiame nuo Tarybos reglamento (EB) Nr. 1234/2007 (5), 2003 m. gruodžio 29 d. Komisijos reglamente (EB) Nr. 2305/2003, atidarančiame miežių importo iš trečiųjų šalių tarifines kvotas ir numatančiame jų administravimą (6), ir 2006 m. birželio 29 d. Komisijos reglamente (EB) Nr. 969/2006, kuriuo atidaroma kukurūzų importo iš trečiųjų šalių Bendrijos tarifinė kvota ir numatomas jos administravimas (7), nustatytos specialios paprastųjų kviečių, išskyrus aukštos kokybės paprastuosius kviečius (kvotos 09.4123, 09.4124 ir 09.4125), miežių (kvota 09.4126) ir kukurūzų (kvota 09.4131) importo licencijų paraiškų teikimo ir šių licencijų išdavimo nuostatos;

               (2)

               1996 m. spalio 28 d. Komisijos reglamente (EB) Nr. 2058/96 dėl tarifinės kvotos skaldytiems ryžiams, kurių KN kodas – 1006 40 00, skirtiems 1901 10 KN pozicijoje klasifikuojamų maisto produktų gamybai, nustatymo ir valdymo (8) ir 2006 m. gruodžio 22 d. Komisijos reglamente (EB) Nr. 1964/2006, nustatančiame išsamias leidimo pradėti naudoti Bangladešo kilmės ryžių importo kvotas ir jų administravimo taisykles remiantis Tarybos reglamentu (EEB) Nr. 3491/90 (9), nustatytos specialios nuostatos dėl Bangladešo kilmės skaldytų ryžių (kvota 09.4079) ir ryžių (kvota 09.4517) importo licencijų paraiškų teikimo ir šių licencijų išdavimo;

               (3)

               2009 m. rugsėjo 10 d. Komisijos reglamente (EB) Nr. 828/2009, kuriuo nustatomos išsamios prie 1701 tarifinės pozicijos priskiriamų cukraus sektoriaus produktų importo ir rafinavimo pagal lengvatinius susitarimus taisyklės, taikomos nuo 2009–2010 iki 2014–2015 prekybos metų (10), nustatytos specialios importo licencijų paraiškų, susijusių su kvotomis 09.4221, 09.4231, 09.4241–09.4247, teikimo ir šių licencijų išdavimo nuostatos;

               (4)

               2006 m. gruodžio 20 d. Komisijos reglamente (EB) Nr. 1918/2006, atidarančiame Tuniso kilmės alyvuogių aliejaus tarifinę kvotą ir nustatančiame jos administravimą (11), nustatytos specialios alyvuogių aliejaus importo pagal kvotą 09.4032 licencijų paraiškų pateikimo ir jų išdavimo nuostatos;

               (5)

               atsižvelgiant į 2012 metų nedarbo dienas, tam tikrais laikotarpiais reikėtų leisti nukrypti nuo reglamentuose (EB) Nr. 2058/96, (EB) Nr. 2305/2003, (EB) Nr. 969/2006, (EB) Nr. 1918/2006, (EB) Nr. 1964/2006, (EB) Nr. 1067/2008 ir (EB) Nr. 828/2009 nurodytų importo licencijų paraiškų pateikimo ir šių licencijų išdavimo datų, kad būtų laikomasi pagal tas kvotas nustatyto kiekio apribojimų;

               (6)

               2008 m. balandžio 21 d. Komisijos reglamento (EB) Nr. 382/2008 dėl importo ir eksporto licencijų taikymo galvijienos sektoriuje taisyklių (12) 12 straipsnio 1 dalies antroje pastraipoje, 2003 m. rugpjūčio 28 d. Komisijos reglamento (EB) Nr. 1518/2003, nustatančio išsamias eksporto licencijų sistemos įgyvendinimo kiaulienos sektoriuje taisykles (13), 3 straipsnio 3 dalyje, 2010 m. gruodžio 13 d. Komisijos reglamento (ES) Nr. 1178/2010, nustatančio išsamias eksporto licencijų sistemos įgyvendinimo kiaušinių sektoriuje taisykles (14), 3 straipsnio 3 dalyje ir 2011 m. vasario 3 d. Komisijos reglamento (ES) Nr. 90/2011, nustatančio išsamias eksporto licencijų sistemos įgyvendinimo paukštienos sektoriuje taisykles (15), 3 straipsnio 3 dalyje nustatyta, kad eksporto licencijos išduodamos kitą trečiadienį po savaitės, kurią buvo pateikta paraiška, jeigu iki tol Komisija nesiima jokių ypatingų priemonių;

               (7)

               2006 m. birželio 30 d. Komisijos reglamento (EB) Nr. 951/2006, nustatančio išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (16), 7d straipsnio pirmoje dalyje nustatyta, kad nekvotinio cukraus ir izogliukozės eksporto licencijos išduodamos nuo kito penktadienio, po savaitės, kurią buvo pateikta paraiška, jeigu iki tol Komisija nesiima jokių ypatingų priemonių;

               (8)

               atsižvelgiant į 2012 m. nedarbo dienas ir dėl jų keičiamas Europos Sąjungos oficialiojo leidinio leidybos datas, laikotarpis tarp paraiškų pateikimo ir licencijų išdavimo bus per trumpas tinkamam rinkos administravimui užtikrinti. Dėl to šis laikotarpis turėtų būti pratęstas;

               (9)

               todėl Komisijos reglamentas (EB) Nr. 1000/2010 (17), kuriuo nustatomos nuo tam tikrų reglamentų leidžiančios nukrypti nuostatos dėl 2011 m. importo ir eksporto licencijų paraiškų teikimo ir šių licencijų išdavimo datų, turėtų būti panaikintas;

               (10)

               šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Grūdai
   1.   Nukrypstant nuo Reglamento (EB) Nr. 1067/2008 4 straipsnio 1 dalies antros pastraipos, paprastųjų kviečių, išskyrus aukštos kokybės paprastuosius kviečius, 2012 m. importo pagal kvotas 09.4123, 09.4124 ir 09.4125 licencijų paraiškos nebegali būti teikiamos po 2012 m. gruodžio 14 d. (penktadienio) 13 valandos (Briuselio laiku).
   2.   Nukrypstant nuo Reglamento (EB) Nr. 2305/2003 3 straipsnio 1 dalies antros pastraipos, miežių 2012 m. importo pagal kvotą 09.4126 licencijų paraiškos nebegali būti teikiamos po 2012 m. gruodžio 14 d. (penktadienio) 13 valandos Briuselio laiku.
   3.   Nukrypstant nuo Reglamento (EB) Nr. 969/2006 4 straipsnio 1 dalies antros pastraipos, kukurūzų 2012 m. importo pagal kvotą 09.4131 licencijų paraiškos nebegali būti teikiamos po 2012 m. gruodžio 14 d. (penktadienio) 13 valandos Briuselio laiku.
   2 straipsnis
   Ryžiai
   1.   Nukrypstant nuo Reglamento (EB) Nr. 2058/96 2 straipsnio 1 dalies trečios pastraipos, skaldytų ryžių 2012 m. importo pagal kvotą 09.4079 licencijų paraiškos nebegali būti teikiamos po 2012 m. gruodžio 7 d. (penktadienio) 13 valandos Briuselio laiku.
   2.   Nukrypstant nuo Reglamento (EB) Nr. 1964/2006 4 straipsnio 3 dalies pirmos pastraipos, Bangladešo kilmės ryžių 2012 m. importo pagal kvotą 09.4517 licencijų paraiškos nebegali būti teikiamos po 2012 m. gruodžio 7 d. (penktadienio) 13 valandos Briuselio laiku.
   3 straipsnis
   Cukrus
   Nukrypstant nuo Reglamento (EB) Nr. 828/2009 4 straipsnio 1 dalies, cukraus sektoriaus produktų importo pagal kvotas 09.4221, 09.4231, 09.4241–09.4247 licencijų paraiškos negali būti teikiamos po 2012 m. gruodžio 14 d. (penktadienio) 13 valandos Briuselio laiku iki 2012 m. gruodžio 28 d. (penktadienio) 13 valandos Briuselio laiku.
   4 straipsnis
   Alyvuogių aliejus
   Nukrypstant nuo Reglamento (EB) Nr. 1918/2006 3 straipsnio 3 dalies, alyvuogių aliejaus importo licencijos, kurių paraiškos pateikiamos šio reglamento I priede nurodytais laikotarpiais, išduodamos tame priede nurodytomis dienomis, jeigu priimamos priemonės taikant Reglamento (EB) Nr. 1301/2006 7 straipsnio 2 dalį.
   5 straipsnis
   Eksporto licencijos su nustatytomis grąžinamosiomis išmokomis už galvijieną, kiaulieną, kiaušinius ir paukštieną
   Nukrypstant nuo Reglamento (EB) Nr. 382/2008 12 straipsnio 1 dalies antros pastraipos, nuo Reglamento (EB) Nr. 1518/2003 3 straipsnio 3 dalies, nuo Reglamento (ES) Nr. 1178/2010 3 straipsnio 3 dalies ir nuo Reglamento (ES) Nr. 90/2011 3 straipsnio 3 dalies, eksporto licencijos, kurių paraiškos pateikiamos šio reglamento II priede nurodytais laikotarpiais, išduodamos tame priede nurodytomis dienomis, atsižvelgiant, esant reikalui, į ypatingas priemones, kurių buvo imtasi prieš tas išdavimo datas ir kurios numatytos Reglamento (EB) Nr. 382/2008 12 straipsnio 2 ir 3 dalyse, Reglamento (EB) Nr. 1518/2003 3 straipsnio 4 ir 4a dalyse, Reglamento (ES) Nr. 1178/2010 3 straipsnio 4 ir 5 dalyse ir Reglamento (ES) Nr. 90/2011 3 straipsnio 4 ir 5 dalyse.
   6 straipsnis
   Nekvotinis cukrus ir izogliukozė
   Nukrypstant nuo Reglamento (EB) Nr. 951/2006 7d straipsnio 1 dalies, nekvotinio cukraus ir izogliukozės eksporto licencijos, kurias prašoma išduoti šio reglamento III priede nurodytais laikotarpiais, išduodamos atitinkamomis jame nurodytomis dienomis, atsižvelgiant, esant reikalui, į ypatingas priemones, kurios numatytas Reglamento (EB) Nr. 951/2006 9 straipsnio 1 ir 2 dalyse ir kurių buvo imtasi prieš minėtas išdavimo datas.
   7 straipsnis
   Įsigaliojimas
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jo galiojimas baigiasi 2012 m. gruodžio 31 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 28 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 146, 1996 6 20, p. 1.

      (2)  OL L 299, 2007 11 16, p. 1.

      (3)  OL L 348, 2007 12 31, p. 1.

      (4)  OL L 211, 2008 8 6, p. 1.

      (5)  OL L 290, 2008 10 31, p. 3.

      (6)  OL L 342, 2003 12 30, p. 7.

      (7)  OL L 176, 2006 6 30, p. 44.

      (8)  OL L 276, 1996 10 29, p. 7.

      (9)  OL L 408, 2006 12 30, p. 19.

      (10)  OL L 240, 2009 9 11, p. 14.

      (11)  OL L 365, 2006 12 21, p. 84.

      (12)  OL L 115, 2008 4 29, p. 10.

      (13)  OL L 217, 2003 8 29, p. 35.

      (14)  OL L 328, 2010 12 14, p. 1.

      (15)  OL L 30, 2011 2 4, p. 1.

      (16)  OL L 178, 2006 7 1, p. 24.

      (17)  OL L 290, 2010 11 6, p. 26.

      I PRIEDAS

                  Alyvuogių aliejaus importo licencijų paraiškų teikimo laikotarpiai

                  Išdavimo datos

                  2012 m. balandžio 2 d. (pirmadienis) arba 3 d. (antradienis)

                  2012 m. balandžio 13 d. (penktadienis)

                  2012 m. gegužės 14 d. (pirmadienis) arba 15 d. (antradienis)

                  2012 m. gegužės 23 d. (trečiadienis)

                  2012 m. gegužės 21 d. (pirmadienis) arba 22 d. (antradienis)

                  2012 m. gegužės 30 d. (trečiadienis)

                  2012 m. spalio 29 d. (pirmadienis) arba 30 d. (antradienis)

                  2012 m. lapkričio 8 d. (ketvirtadienis)

      II PRIEDAS

                  Eksporto licencijų su nustatytomis grąžinamosiomis išmokomis už galvijieną, kiaulieną, kiaušinius ir paukštieną paraiškų teikimo laikotarpiai

                  Išdavimo datos

                  2012 m. balandžio 2–6 d.

                  2012 m. balandžio 12 d.

                  2012 m. balandžio 23–27 d.

                  2012 m. gegužės 3 d.

                  2012 m. gegužės 21–25 d.

                  2012 m. gegužės 31 d.

                  2012 m. gruodžio 17–28 d.

                  2013 m. sausio 7 d.

      III PRIEDAS

                  Nekvotinio cukraus ir izogliukozės eksporto licencijų paraiškų teikimo laikotarpiai

                  Išdavimo datos

                  2012 m. balandžio 23–27 d.

                  2012 m. gegužės 7 d.

                  2012 m. rugpjūčio 6–10 d.

                  2012 m. rugpjūčio 20 d.

                  2012 m. gruodžio 17–28 d.

                  2013 m. sausio 7 d.


title: 2015 m. liepos 1 d. Komisijos įgyvendinimo reglamentas (ES) 2015/1053 dėl leidimo naudoti bakterijų Enterococcus faecium DSM 10663/NCIMB 10415 preparatą kaip penimų veršelių, paršelių, mėsinių viščiukų, mėsinių kalakutų, kačių ir šunų pašaro priedą, kuriuo iš dalies keičiami reglamentai (EB) Nr. 1259/2004, (EB) Nr. 255/2005, (EB) Nr. 1200/2005 ir (EB) Nr. 1520/2007 (leidimo turėtojas „Chevita Tierarzneimittel-Gmb“) (Tekstas svarbus EEE)

text:
2.7.2015

               LT

               Europos Sąjungos oficialusis leidinys

               L 171/8

         KOMISIJOS ĮGYVENDINIMO REGLAMENTAS (ES) 2015/1053
   2015 m. liepos 1 d.
   dėl leidimo naudoti bakterijų Enterococcus faecium DSM 10663/NCIMB 10415 preparatą kaip penimų veršelių, paršelių, mėsinių viščiukų, mėsinių kalakutų, kačių ir šunų pašaro priedą, kuriuo iš dalies keičiami reglamentai (EB) Nr. 1259/2004, (EB) Nr. 255/2005, (EB) Nr. 1200/2005 ir (EB) Nr. 1520/2007 (leidimo turėtojas „Chevita Tierarzneimittel-Gmb“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

               (2)

               neterminuotas leidimas naudoti bakterijų Enterococcus faecium DSM 10663/NCIMB 10415 preparatą pagal Direktyvą 70/524/EEB kaip mėsinių viščiukų pašaro priedą išduotas Komisijos reglamentu (EB) Nr. 1259/2004 (3), kaip veršelių pašaro priedą – Komisijos reglamentu (EB) Nr. 255/2005 (4), kaip paršelių pašaro priedą – Komisijos reglamentu (EB) Nr. 1200/2005 (5), kaip mėsinių kalakutų ir šunų pašaro priedą – Komisijos reglamentu (EB) Nr. 1520/2007 (6). Vėliau, pagal Reglamento (EB) Nr. 1831/2003 10 straipsnio 1 dalį šis preparatas įtrauktas į pašarų priedų registrą kaip esamas produktas;

               (3)

               pagal Reglamento (EB) Nr. 1831/2003 10 straipsnio 2 dalį kartu su minėto reglamento 7 straipsniu buvo pateiktas prašymas iš naujo įvertinti bakterijų Enterococcus faecium DSM 10663/NCIMB 10415 preparatą kaip penimų veršelių, paršelių, mėsinių viščiukų, mėsinių kalakutų ir šunų pašaro priedą ir suteikti leidimą pagal to reglamento 7 straipsnį jį naudoti pagal naują paskirtį katėms, ir priskirti jį priedų kategorijai „zootechniniai priedai“. Kartu su prašymu pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (4)

               Europos maisto saugos tarnyba (toliau – Tarnyba) 2014 m. kovo 4 d. (7) ir 2014 m. gegužės 21 d. (8) nuomonėse padarė išvadą, kad siūlomomis naudojimo sąlygomis bakterijų Enterococcus faecium preparatas DSM 10663/NCIMB 10415 nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad naudojant šį preparatą gali būti pagerinti zootechniniai penimų veršelių, paršelių (žindomų ir nujunkytų), mėsinių viščiukų ir mėsinių kalakutų rodikliai. Tarnyba nemano, kad reikia nustatyti konkrečius stebėjimo po pateikimo rinkai reikalavimus. Be to, ji patvirtino pašaro priedo pašare analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

               (5)

               kadangi EFSA pastebėjo nedidelį, bet reikšmingą poveikį kačių ir šunų išmatų kokybei, jis laikomas pakankamu patvirtinti jo veiksmingumą šių rūšių gyvūnams;

               (6)

               bakterijų Enterococcus faecium preparato DSM 10663/NCIMB 10415 vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

               (7)

               suteikus naują leidimą pagal Reglamentą (EB) Nr. 1831/2003, reglamentai (EB) Nr. 1259/2004, (EB) Nr. 255/2005, (EB) Nr. 1200/2005 ir (EB) Nr. 1520/2007 turėtų būti atitinkamai iš dalies pakeisti;

               (8)

               kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

               (9)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Leidimas
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašaro priedą šio reglamento priede nustatytomis sąlygomis.
   2 straipsnis
   Reglamento (EB) Nr. 1259/2004 pakeitimai
   Reglamentas (EB) Nr. 1259/2004 iš dalies keičiamas taip:

               1.

               1 straipsnis išbraukiamas.

               2.

               I priedas išbraukiamas.

         3 straipsnis
   Reglamento (EB) Nr. 255/2005 pakeitimai
   Reglamento (EB) Nr. 255/2005 I priede E 1707 įrašas, skirtas bakterijoms Enterococcus faecium DSM 10663/NCIMB 10415, išbraukiamas.
   4 straipsnis
   Reglamento (EB) Nr. 1200/2005 pakeitimai
   Reglamento (EB) Nr. 1200/2005 II priede E 1707 įrašas, skirtas bakterijoms Enterococcus faecium DSM 10663/NCIMB 10415, išbraukiamas.
   5 straipsnis
   Reglamento (EB) Nr. 1520/2007 pakeitimai
   Reglamentas (EB) Nr. 1520/2007 iš dalies keičiamas taip:

               1.

               2 ir 3 straipsniai išbraukiami.

               2.

               II ir III priedai išbraukiami.

         6 straipsnis
   Pereinamojo laikotarpio priemonės
   1.   Priede nurodytą preparatą ir pašarą, kurio sudėtyje yra šio preparato, kurie buvo pagaminti ir paženklinti iki 2016 m. sausio 22 d. laikantis taisyklių, taikytų iki 2015 m. liepos 22 d., galima toliau teikti rinkai ir naudoti, kol pasibaigs turimos atsargos, jei jie skirti veršeliams, paršeliams, mėsiniams viščiukams ir mėsiniams kalakutams.
   2.   Priede nurodytą preparatą ir pašarą, kurio sudėtyje yra šio preparato, kurie buvo pagaminti ir paženklinti [šunims] iki 2017 m. liepos 22 d. laikantis taisyklių, taikytų iki 2015 m. liepos 22 d., galima toliau teikti rinkai ir naudoti, kol pasibaigs turimos atsargos, jei jie skirti šunims.
   7 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 1 d.

            Komisijos vardu

            Pirmininkas

         Jean-Claude JUNCKER

      (1)  OL L 268, 2003 10 18, p. 29.

      (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

      (3)  2004 m. liepos 8 d. Komisijos reglamentas (EB) Nr. 1259/2004 dėl ilgalaikio leidimo pašaruose naudoti jau leidžiamus priedus (OL L 239, 2004 7 9, p. 8).

      (4)  2005 m. vasario 15 d. Komisijos reglamentas (EB) Nr. 255/2005 dėl nuolatinių leidimų, išduodamų tam tikriems pašarų priedams (OL L 45, 2005 2 16, p. 3).

      (5)  2005 m. liepos 26 d. Komisijos reglamentas (EB) Nr. 1200/2005 dėl nuolatinio leidimo naudoti tam tikrus pašarų priedus ir dėl laikino leidimo naudoti jau leidžiamą pašarų priedą nauja paskirtimi (OL L 195, 2005 7 27, p. 6).

      (6)  2007 m. gruodžio 19 d. Komisijos reglamentas (EB) Nr. 1520/2007 dėl nuolatinio leidimo naudoti tam tikrus pašarų priedus (OL L 335, 2007 12 20, p. 17).

      (7)  EFSA Journal 2014;12(3):3602.

      (8)  EFSA Journal 2014;12(6):3727.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  KSV/kg visaverčio 12 % drėgnio pašaro

                     Zootechninių priedų kategorija. Funkcinė grupė: žarnyno floros stabilizatoriai

                  4b1707

                  „Chevita Tierarzneimittel-GmbH“

                  Enterococcus faecium
                  DSM 10663/NCIMB 10415

                     Priedo sudėtis

                  Bakterijų Enterococcus faecium preparatas
                  DSM 10663/NCIMB 10415, kurio sudėtyje yra bent:

                              miltelių ir granulių pavidalo:
                              3,5 × 1010 KSV/g priedo;

                              su apvalkalu:
                              2 × 1010 KSV/g priedo;

                              skysto pavidalo:
                              1 × 1010 KSV/g priedo.

                     Veikliosios medžiagos apibūdinimas

                  Gyvybingos bakterijų Enterococcus faecium ląstelės
                  DSM 10663/NCIMB 10415

                     Analizės metodas
                      (1)

                  Mikroorganizmų kolonijų apskaičiavimas: taikant paskleidimo ant plokštelės metodą ir naudojant tulžies eskulino azido agarą (EN 15788).
                  Kokybinė analizė: impulsinė lauko gelių elektroforezė (PFGE)

                  Penimi veršeliai
                  Paršeliai
                  (žindomi ir nujunkyti)
                  Mėsiniai viščiukai
                  Mėsiniai kalakutai
                  Katės
                  Šunys

                  —

                  1 × 109

                  —

                              1.

                              Priedo ir premikso naudojimo taisyklėse nurodyti laikymo sąlygas ir stabilumą granuliuojant.

                              2.

                              Žindomiems paršeliams rekomenduojama dozė: 1 × 109/paršeliui/per dieną.

                              3.

                              Gali būti naudojamas mėsinių viščiukų ir mėsinių kalakutų pašare, kurio sudėtyje yra leidžiamų kokcidiostatų: natrio semduramicino, diklazurilo, robenidino hidrochlorido, amonio maduramicino, dekoginato, natrio lazalocido A arba halofuginono.

                              4.

                              Naudoti nujunkytiems paršeliams, sveriantiems maždaug iki 35 kg.

                  2025 m. liepos 22 d.

         (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: 2017 m. sausio 3 d. Komisijos įgyvendinimo reglamentas (ES) 2017/2, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
4.1.2017

               LT

               Europos Sąjungos oficialusis leidinys

               L 1/6

         KOMISIJOS ĮGYVENDINIMO REGLAMENTAS (ES) 2017/2
   2017 m. sausio 3 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. sausio 3 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  97,0

                  TR

                  118,4

                  ZZ

                  107,7

                  0707 00 05

                  TR

                  164,3

                  ZZ

                  164,3

                  0709 91 00

                  EG

                  134,8

                  ZZ

                  134,8

                  0709 93 10

                  MA

                  123,3

                  TR

                  180,7

                  ZZ

                  152,0

                  0805 10 20

                  TR

                  73,6

                  ZZ

                  73,6

                  0805 20 10

                  MA

                  68,9

                  ZZ

                  68,9

                  0805 20 30 , 0805 20 50 , 0805 20 70 , 0805 20 90

                  IL

                  160,4

                  TR

                  69,9

                  ZZ

                  115,2

                  0805 50 10

                  TR

                  78,9

                  ZZ

                  78,9

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2011 m. lapkričio 11 d. Komisijos įgyvendinimo reglamentas (ES) Nr. 1147/2011, kuriuo dėl kūno skenerių naudojimo ES oro uostuose iš dalies keičiamas Reglamentas (ES) Nr. 185/2010, kuriuo įgyvendinami bendrieji pagrindiniai aviacijos saugumo standartai Tekstas svarbus EEE

text:
12.11.2011

               LT

               Europos Sąjungos oficialusis leidinys

               L 294/7

         KOMISIJOS ĮGYVENDINIMO REGLAMENTAS (ES) Nr. 1147/2011
   2011 m. lapkričio 11 d.
   kuriuo dėl kūno skenerių naudojimo ES oro uostuose iš dalies keičiamas Reglamentas (ES) Nr. 185/2010, kuriuo įgyvendinami bendrieji pagrindiniai aviacijos saugumo standartai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos Parlamento ir Tarybos reglamentą (EB) Nr. 300/2008 dėl civilinės aviacijos saugumo bendrųjų taisyklių ir panaikinantį Reglamentą (EB) Nr. 2320/2002 (1), ypač į jo 4 straipsnio 2 ir 3 dalis,
   kadangi:

               (1)

               pagal Reglamento (EB) Nr. 300/2008 dėl civilinės aviacijos saugumo bendrųjų taisyklių ir panaikinančio Reglamentą (EB) Nr. 2320/2002 4 straipsnio 2 dalį reikalaujama, kad Komisija patvirtintų bendrąsias priemones neesminiams to reglamento priede nurodytiems bendrųjų pagrindinių standartų elementams pakeisti juos papildant;

               (2)

               be to, Reglamento (EB) Nr. 300/2008 4 straipsnio 3 dalyje numatyta, kad Komisija turi patvirtinti išsamias reglamento priede nustatytų pagrindinių civilinės aviacijos saugumo standartų, papildytų pagal 4 straipsnio 2 dalį Komisijos patvirtintomis bendrosiomis priemonėmis, įgyvendinimo priemones;

               (3)

               visų pirma, Komisijos reglamente (EB) Nr. 272/2009 (2), kuriuo papildomi bendrieji pagrindiniai civilinės aviacijos saugumo standartai, numatytos to reglamento priedo A dalyje nurodytų tikrinimo metodų, kuriais leidžiama tikrinti keleivius, bendrosios priemonės;

               (4)

               kad kūno skenerius būtų leidžiama naudoti kaip vieną iš keleivių tikrinimo metodų, nustatomos jų naudojimo keleiviams tikrinti nuostatos, bendri aptikimo kokybės standartai ir būtiniausios eksploatavimo sąlygos;

               (5)

               todėl Komisijos reglamentas (ES) Nr. 185/2010 (3) turėtų būti atitinkamai iš dalies pakeistas;

               (6)

               kūno skeneriai įrengiami ir naudojami pagal 1999 m. liepos 12 d. Tarybos rekomendaciją 1999/519/EB dėl elektromagnetinių laukų (nuo 0 iki 300 GHz) poveikio žmonėms ribojimo (4) ir 2004 m. balandžio 29 d. Europos Parlamento ir Tarybos direktyvą 2004/40/EB dėl būtiniausių sveikatos ir saugos reikalavimų, susijusių su fizikinių veiksnių (elektromagnetinių laukų) keliama rizika darbuotojams (aštuonioliktąją atskirą Direktyvą, kaip apibrėžta Direktyvos 89/391/EEB 16 straipsnio 1 dalyje) (5);

               (7)

               šiuo reglamentu nustatant konkrečias kūno skenerių naudojimo sąlygas ir suteikiant keleiviams galimybę būti tikrinamiems pagal kitus tikrinimo metodus, nepažeidžiamos pagrindinės teisės ir principai, visų pirma pripažinti Europos Sąjungos pagrindinių teisių chartijoje, įskaitant pagarbą žmogaus orumui, jo asmeniniam ir šeimyniniam gyvenimui, taip pat asmens duomenų apsaugos teisė, vaiko teisės, religijos laisvė ir diskriminavimo draudimas. Šis reglamentas turi būti taikomas atsižvelgiant į šias teises ir principus;

               (8)

               šiame reglamente numatytos priemonės atitinka Civilinės aviacijos saugumo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 185/2010 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 11 d.

            Komisijos vardu

            Pirmininkas

         José Manuel BARROSO

      (1)  OL L 97, 2008 4 9, p. 72.

      (2)  OL L 91, 2009 4 3, p. 7.

      (3)  OL L 55, 2010 3 5, p. 1.

      (4)  OL L 199, 1999 7 30, p. 59.

      (5)  OL L 159, 2004 4 30, p. 1.

      PRIEDAS
      Reglamento (ES) Nr. 185/2010 priedas iš dalies keičiamas taip:

                  1)

                  4 skyriaus 4.1.1.1 punktas pakeičiamas taip:

                              „4.1.1.1.

                              Prieš tikrinimą keleiviai nusivelka paltus ir striukes bei švarkus, kurie tikrinami kaip rankinis bagažas. Prireikus tikrintojas gali paprašyti keleivio nusivilkti kitus rūbus.“;

                  2)

                  4 skyriaus 4.1.1.2 punktas pakeičiamas taip:

                              „4.1.1.2.

                              Keleiviai patikrinami:

                                          a)

                                          apieškant rankomis; arba

                                          b)

                                          stacionariąja metalo aptikimo įranga (SMAĮ); arba

                                          c)

                                          su sprogmenis užuodžiančiais šunimis, kartu taikant a punkte nurodytą metodą; arba

                                          d)

                                          kūno skeneriais be jonizuojančiosios spinduliuotės.

                                    Tais atvejais, kai tikrintojas negali nustatyti, ar keleivis nešasi draudžiamų daiktų, keleiviui neleidžiama patekti į riboto patekimo zonas arba jis dar kartą patikrinamas, kad tikrintojas įsitikintų, ar keleivis nesineša draudžiamų daiktų.“;

                  3)

                  4 skyriuje pridedamas šis punktas:

                              „4.1.1.10.

                              Kai keleivius kūno skeneriu tikrina atvaizdo analizuotojas, kaip apibrėžta 12.11.1 punkto antroje pastraipoje, turi būti laikomasi šių būtiniausių sąlygų:

                                          a)

                                          kūno skeneriu neturi būti galima kaupti, laikyti, kopijuoti, spausdinti arba atkurti atvaizdų. Tačiau bet kuris per tikrinimą sukurtas atvaizdas gali būti laikomas tiek laiko, kiek būtina analizuotojui jį analizuoti, ir turi būti ištrinamas iškart, kai keleivis praleidžiamas. Atvaizdą draudžiama žiūrėti bei naudoti be leidimo ir turi būti imamasi priemonių, kad tokio žiūrėjimo ir naudojimo būtų išvengta;

                                          b)

                                          atvaizdo analizuotojas turi būti atskiroje vietoje, kad negalėtų matyti tikrinamo keleivio;

                                          c)

                                          toje atskiroje vietoje, kurioje analizuojamas atvaizdas, negali būti jokių techninių prietaisų, kuriais galima kaupti, kopijuoti, fotografuoti ar kitaip įrašyti atvaizdus;

                                          d)

                                          atvaizdas neturi būti susietas su jokiais tikrinamo asmens duomenimis, neturi būti atskleista asmens tapatybė;

                                          e)

                                          keleivis gali paprašyti, kad jo kūno atvaizdą analizuotų jo pasirinktos lyties analizuotojas;

                                          f)

                                          atvaizdas turi būti neryškus arba patamsintas, kad nebūtų galima atpažinti keleivio veido.

                                    Kūno skeneriams su automatine grėsmės aptikimo sistema taip pat taikomos a ir d dalys.
                              Keleiviams turi būti suteikta teisė atsisakyti tikrinimo kūno skeneriu. Tokiu atveju keleivis tikrinamas pagal kitą tikrinimo metodą, įskaitant bent apieškojimą rankomis pagal Komisijos sprendimo (2010)774 4-A priedėlį. Kai kūno skeneris duoda pavojaus signalą, turi būti rasta pavojaus signalo priežastis.
                              Prieš tikrinant kūno skeneriu, keleiviui pranešama apie naudojamą technologiją, su jos naudojimu susijusias sąlygas ir galimybę atsisakyti tikrinimo kūno skeneriu.“;

                  4)

                  11 skyriaus 11.3 punktas pakeičiamas taip:
                  „11.3.   ATESTAVIMAS ARBA TVIRTINIMAS

                              11.3.1.

                              Asmenims, kurie atlieka 11.2.3.1–11.2.3.5 punktuose išvardytas užduotis, taikomas:

                                          a)

                                          pradinis atestavimas arba tvirtinimas; ir

                                          b)

                                          pakartotinis bent kas trejus metus atliekamas atestavimas – rentgeno ar SAS įrangą valdantiems asmenims arba kūno skeneriais tikrinamų keleivių atvaizdų analizuotojams; ir

                                          c)

                                          pakartotinis bent kas penkerius metus atliekamas atestavimas arba pakartotinis tvirtinimas – visiems kitiems asmenims.

                              11.3.2.

                              Kai atliekamas pradinis rentgeno arba SAS įrangą valdančių asmenų arba kūno skeneriais tikrinamų keleivių atvaizdų analizuotojų atestavimas ar tvirtinimas, jie turi išlaikyti standartizuotą atvaizdų aiškinimo testą.

                              11.3.3.

                              Kai atliekamas pakartotinis rentgeno arba SAS įrangą valdančių asmenų arba kūno skeneriais tikrinamų keleivių atvaizdų analizuotojų atestavimas ar tvirtinimas, jie turi išlaikyti standartizuotą atvaizdų aiškinimo testą, ir turi būti įvertinti jų darbo rezultatai.

                              11.3.4.

                              Jei per pagrįstą laikotarpį, kuris paprastai neviršija trijų mėnesių, neatliekamas ar sėkmingai neužbaigiamas pakartotinis atestavimas arba pakartotinis tvirtinimas, atimamos su saugumu susijusios teisės.

                              11.3.5.

                              Visų atestuotų arba patvirtintų asmenų atestavimo arba tvirtinimo protokolai saugomi bent visą laikotarpį, kol galioja jų darbo sutartys.“;

                  5)

                  11 skyriuje pridedamas šis punktas:

                              „11.4.1.1.

                              Kūno skeneriais tikrinamų keleivių atvaizdų analizuotojams taikomas periodinio mokymo, kurį sudaro atvaizdų atpažinimo mokymas ir testavimas, reikalavimas. Tokio mokymo forma yra bent 6 valandų trukmės kas 6 mėnesius vykdomas mokymas klasėje ir (arba) kompiuterinis mokymas.
                              Testavimo rezultatai pateikiami asmeniui ir protokoluojami, į juos galima atsižvelgti atliekant pakartotinį atestavimą arba tvirtinimą.“;

                  6)

                  12 skyriuje pridedami šie punktai:
                  „12.11.   KŪNO SKENERIAI
                  12.11.1.   Bendrieji principai

                  Kūno skeneris yra asmenų tikrinimo sistema, gebanti aptikti metalinius ir nemetalinius objektus, kurie skiriasi nuo žmogaus odos ir kuriuos žmogus nešasi ant kūno arba rūbuose.
                  Kūno skenerį, kuriuo tikrinamų keleivių atvaizdus analizuoja atvaizdo analizuotojas, gali sudaryti aptikimo sistema, sukurianti žmogaus kūno atvaizdą, kurį, siekdamas nustatyti, ar tikrinamas asmuo ant savo kūno nesineša metalinių ir nemetalinių objektų, kurie skiriasi nuo jo odos, analizuoja atvaizdo analizuotojas. Aptikęs tokį objektą atvaizdo analizuotojas apie jo vietą praneša tolesnę paiešką vykdančiam tikrintojui. Tokiu atveju atvaizdo analizuotojas laikomas sudedamąja aptikimo sistemos dalimi.
                  Kūno skenerį su automatine grėsmės aptikimo sistema gali sudaryti aptikimo sistema, automatiškai atpažįstanti metalinius ir nemetalinius objektus, kuriuos tikrinamas asmuo nešasi ant savo kūno ir kurie skiriasi nuo jo odos. Kai sistema aptinka tokį objektą, jo vieta tikrintojui nurodoma ant žmogaus kūno kontūro.
                  Keleiviams tikrinti naudojamas kūno skeneris turi atitikti šiuos standartus:

                              a)

                              kūno skeneris turi aptikti bent nurodytus atskirus metalinius ir nemetalinius daiktus, įskaitant sprogmenis, bei jų derinius ir apie juos pranešti pavojaus signalu;

                              b)

                              objektus skeneris turi aptikti nepriklausomai nuo tų objektų padėties ir krypties;

                              c)

                              sistema turi turėti regimąjį įrangos veikimo indikatorių;

                              d)

                              kūno skeneriai turi būti išdėstyti taip, kad jų veikimui neturėtų įtakos trukdžių šaltiniai;

                              e)

                              kasdien turi būti tikrinama, ar kūno skeneris veikia tinkamai;

                              f)

                              kūno skeneris naudojamas laikantis gamintojo pateiktų bendrų skenerio naudojimo nurodymų.

                        Keleiviams tikrinti naudojami kūno skeneriai įrengiami ir naudojami pagal 1999 m. liepos 12 d. Tarybos rekomendaciją 1999/519/EB dėl elektromagnetinių laukų (nuo 0 iki 300 GHz) poveikio žmonėms ribojimo (1) ir 2004 m. balandžio 29 d. Europos Parlamento ir Tarybos direktyvą 2004/40/EB dėl būtiniausių sveikatos ir saugos reikalavimų, susijusių su fizikinių veiksnių (elektromagnetinių laukų) keliama rizika darbuotojams (aštuonioliktąją atskirą Direktyvą, kaip apibrėžta Direktyvos 89/391/EEB 16 straipsnio 1 dalyje) (2).
                  12.11.2.   Kūno skenerių standartai

                  Kūno skeneriais užtikrinamo saugumo lygio reikalavimai išdėstyti 12-K priedėlyje, kuriam suteikiama „CONFIDENTIEL UE“ slaptumo žyma ir kuris turi būti taikomas pagal Sprendimą 2001/844/EB, EESRK, Euratomas.
                  Nuo šio reglamento įsigaliojimo dienos visi kūno skeneriai privalo atitikti 12-K priedėlyje nustatytą standartą.

                              12.11.2.1.

                              Visi kūno skeneriai privalo atitikti 1-ą standartą.
                              1-o standarto galiojimas baigiasi 2022 m. sausio 1 d.

                              12.11.2.2.

                              2-as standartas taikomas nuo 2019 m. sausio 1 d. įrengtiems kūno skeneriams.

                  7)

                  12 skyriuje pridedamas 12-K priedėlis:
                  „12-K PRIEDĖLIS

                  Išsamios kūno skeneriais užtikrinamo saugumo lygio reikalavimų nuostatos išdėstytos atskirame Komisijos sprendime.“

         (1)  OL L 199, 1999 7 30, p. 59.

         (2)  OL L 159, 2004 4 30, p. 1.“